Poola   on riik  keset Euroopat, mis ühines ELiga 2004. aastal ning võtab 2011. aasta teisel poolel üle ELi eesistumise. Poola laiub Läänemere luhtadelt ja liivastelt randadelt Pomeraania ja Masuuria järvistuteni põhjas ning Karpaatide ja Sudeetideni lõunas. Poola on rikas loodusvarade, sealhulgas raua, tsingi, vase ja kivisoola poolest. Wieliczka soolakaevandus on terve maaalune linn, kus kõik on valmistatud soolast, sealhulgas ka trepid ja lühtrid! Suurim linn on pealinn Varssavi, kus elab 1,7 miljont inimest. Linn asub Poola  pikima jõe Wisła ääres. Kuulsad poolakad on näiteks astronoom Kopernik; 19. sajandi üks suurimaid pianiste Frederic Chopin; polooniumi ja raadiumi avastaja ning kahekordne Nobeli preemia laureaat Marie Skłodowska Curie; LIikumise Solidaarsus juht ja Poola esimene kommunismijärgne president Lech Walesa; ning Johannes Paulus II, kes oli paavst 1978. aastast kuni oma surmani 2005. aastal.